شه‌فه‌ق نيوز/ ئلهام شاهين هونه‌رمه‌ند ناودار مسرى په‌شيمانه‌و دگانن وه‌ ره‌فتار خوه‌ى نه‌ێد ك وه‌رانوه‌ر هه‌يسه‌م ئه‌حمه‌د زه‌كى ئه‌نجامى داگه‌و فريه‌يش ناڕه‌حه‌ته‌ له‌و باوه‌ته‌و.
شاهين دگان وه‌ په‌شيمانى خوه‌ى نه‌ێد ك دوياى مردن هونه‌رمه‌ند هه‌يسه‌م ئه‌حمه‌د زه‌كى، كاره‌يليگ له‌ له‌ناونيان ده‌رخستگه‌ ك له‌وه‌رخاتر به‌شداربوينى له‌ فيلم"يوم للستات" بويه.
شاهين وت: مردن هه‌يسه‌م ئه‌حمه‌د زه‌كى وه‌ ته‌نيا دڵم هاورده‌ ژان، وه‌تايبه‌ت ك بايه‌س بوێ جيواز بكرياتاد ئه‌را نه‌خوه‌شخانه‌ له‌وه‌ر چاره‌سه‌ر نه‌ك چگن ئه‌را ده‌رمانخانه‌ له‌وه‌ر وه‌رگرتن ده‌رمانيگ ئارامكه‌ر
هه‌ميش وت: ئه‌و ناڕه‌حه‌تيه‌ ك هه‌يسه‌م وه‌پيه‌و ناڵان جوور نيمچه‌ جه‌ڵته‌يگ دڵ بوێ، ك بايه‌س بوێ روێ له‌ نه‌خوه‌شخانه‌ بكردياد نه‌ك ده‌رمانخانه‌، وه‌لێ جى داخه‌ كه‌سيگ نه‌وێ ئامووژگاريى بكا ئه‌را وه‌رگرتن چاره‌سه‌ر له‌ نه‌خوه‌شخانه‌.
